text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Eg vil ordiliga fegin i\u0301 betri form, ta\u00f0 er ein go\u0301\u00f0 kensla, at orka v\u00e6l, og fyri fyrstu fer\u00f0 i\u0301 mi\u0301num li\u0301vi\u00f0, havi eg fingi\u00f0 ein li\u0301tlan bu\u0301k."}, {"text_idx": "#000005", "text": "So \u00e6tlanin i\u0301 a\u0301r hevur veri\u00f0 at koma ordiliga i\u0301 gongd vi\u00f0 at renna. Ti\u0301 proklamera\u00f0i eg fyri n\u00f8krum ma\u0301na\u00f0um si\u0301\u00f0an, at nu\u0301 skuldi rennast 3 fer\u00f0ir um vikuna, og lova\u00f0i eisini, at mi\u0301n renniloggur skuldi i\u0301 gongd aftur."}, {"text_idx": "#000006", "text": "Well, eg havi runni\u00f0 nakrar tu\u0301rar i\u0301 a\u0301r 13 tilsamans, og onkur renniloggur er eisini komin burturu\u0301r. Men ve\u00f0ur, arbei\u00f0i og leti hava for\u00f0a m\u00e6r."}, {"text_idx": "#000007", "text": "Men i\u0301 morgun la\u0301 fyri, so eg fo\u0301r i\u0301 rennisko\u0301gvarnar og ein stuttan tu\u0301r u\u0301t mo\u0301ti Glyvursnesi."}, {"text_idx": "#000008", "text": "Kendist deiligt, ti\u0301 ho\u0301ast ta\u00f0 var yvirski\u0301ggja, so var r\u00e6ttiliga stilt og ly\u0301tt . Eg rann u\u0301t til brunnin og aftur, ta\u00f0 er beint yvir 3 km, so ta\u00f0 er super."}, {"text_idx": "#000009", "text": "I\u0301 oyrunum hev\u00f0i eg playlistan \u201cF\u00f8royski Superlistin\u201d, i\u00f0 er ein langur listi, har eg havi savna ta\u00f0 besta innan f\u00f8royskan to\u0301nleik."}, {"text_idx": "#000011", "text": "Her skal vilji til at fara u\u0301t i\u0301 kuldan, men ta\u00f0 valdi eg at gera. Eitt sindur irritera\u00f0ur, um at ta\u00f0 gongur so illa at fa\u0301a rennitu\u0301rarnar avgreiddar. So eg fo\u0301r u\u0301t, hugsa\u00f0i ein stuttan tu\u0301r, og ta\u0301 eg var um at ru\u0301ka a\u0301 reyvina i\u0301 ha\u0301lkuni a\u0301 veg u\u0301t fra\u0301 undir Kongavar\u00f0a, hugsa\u00f0i eg um at venda vi\u00f0, men helt eg skuldi royna at fa\u0301a tveir kilometrar avgreiddar."}, {"text_idx": "#000012", "text": "Lukkuti\u0301\u00f0 var ikki li\u0301ka ha\u0301lt restina av tu\u0301rinum so eg rann ni\u00f0an a\u0301 Hamarin og u\u0301t til rulluportri\u00f0, og si\u0301\u00f0an inn a\u0301 botn i\u0301 \u00f8llum vegunum a\u0301 Hamrinum."}, {"text_idx": "#000013", "text": "Vi\u00f0 fi\u0301num to\u0301nleiki i\u0301 oyrunum, enn einafer\u00f0 l\u00f8g av mi\u0301num \u201cInto my arms\u201d Genius playlista, so var ta\u00f0 fi\u0301nt, f\u00f8ldi meg eitt sindur mo\u0301\u00f0an i\u0301 kn\u00f8unum. Men annars fi\u0301nt. Royni at halda tu\u0301rarnar stuttar, so eg ikki yvirbelasti mi\u0301nar o\u0301vandu li\u00f0ir."}, {"text_idx": "#000020", "text": "Vi\u00f0 sl\u00f8ktari telefon, um sporadiskum to\u0301nleiki rann eg tu\u0301rin her undan Kongavar\u00f0a, ni\u00f0an til Sku\u0301lan a\u0301 Argjahamri, so vi\u0301\u00f0ari til rundkoyringina og u\u0301t eftir gro\u0301tvegnum u\u0301t a\u0301 Glyvursnes, heilt u\u0301t til hu\u0301si\u00f0 har sum 2 km marki\u00f0 er, um man rennur beint, men i\u0301 og vi\u00f0, at eg runda\u00f0i sku\u0301lan, so var nokk talan um 4,1 km."}, {"text_idx": "#000021", "text": "Eg havi annars seinastu sto\u0301ru vikuna funni\u00f0 o\u0301tru\u0301liga no\u0301gvar go\u0301\u00f0ar ors\u00f8kir til, at eg ikki skuldi renna ein tu\u0301r, men solei\u00f0is er onkunti\u0301\u00f0. Eg eri i\u0301 gongd aftur."}, {"text_idx": "#000022", "text": "Eg veit ikki heilt hvat hendi, men i\u0301 frostkalda ver\u00f0rinum og sky\u0301mingini, i\u00f0 byrja\u00f0i at taka fastart\u00f8kur a\u0301 heiminum, so var so r\u00e6\u00f0uliga vakurt, at eg ma\u0301tti ste\u00f0ga a\u0301 veg u\u0301t undan Kongavar\u00f0a, og taka eina mynd av flotta ma\u0301nanum yvir No\u0301lsoynni. Onkursvegna kom eg at sla\u0301a mi\u0301tt Nike renniprogram fra\u0301, naka\u00f0, i\u00f0 eg ikki varna\u00f0ist aftur, fyrr enn eg var farin framvi\u00f0 1 km markinun og fekk tendra skipanina aftur, og rann so eitt petti afturat vi\u00f0 henni fra\u0301."}, {"text_idx": "#000023", "text": "A\u0301 veg innaftur var Havnin so v\u00f8kur, at eg ma\u0301tti ste\u00f0ga at taka mynd av henni, og ta\u0301 slo\u0301kna\u00f0i telefonin fyri battari\u0301."}, {"text_idx": "#000024", "text": "Eg rann so heimaftur, uttan to\u0301nleik og uttan ma\u0301tara. Men i\u0301 og vi\u00f0, at eg kenni tu\u0301rin, so var l\u00e6tt at meta um. Eg v\u00e6nti, at eg rann hann uppa\u0301 25 minuttir."}, {"text_idx": "#000027", "text": "Ja, nu\u0301 gingu nakrir dagar uttan ein rennitu\u0301r, og ennta\u0301 uttan, at eg annars havi gj\u00f8rt sto\u0301rvegis fysiskar venjingar, heldur ikki innandur\u00f0a. Ve\u00f0ri\u00f0 hevur veri\u00f0 av skr\u00e6puni til, so ta\u00f0 er umberingin fyri ikki at renna, umberingin innandur\u00f0a, well, hvat skal man siga."}, {"text_idx": "#000028", "text": "4,09 km uppa\u0301 25.13 minuttir, i\u0301 minsta lagi\u00f0 var ve\u00f0ri\u00f0 gott."}, {"text_idx": "#000029", "text": "Men nu\u0301 havi eg so veri\u00f0 ein tu\u0301r i\u0301 kv\u00f8ld. Ve\u00f0ri\u00f0 var fi\u0301nt, og tu\u0301rurin gekk ni\u00f0an i\u0301 rundkoyringina a\u0301 Hamrinum, so oman eftir Glyvursvegnum og ni\u00f0an framvi\u00f0 AB-V\u00f8llinum, heilt inn a\u0301 botn og so u\u0301t aftur til g\u00f8tuna ni\u00f0an undir Kongavar\u00f0a."}, {"text_idx": "#000030", "text": "Deiligur tu\u0301rur a\u0301 go\u0301\u00f0ar 4 km, eftirsum eg rann eitt sindur aftur og fram uttanfyri her, ta\u0301 eg kom heim, so eg kom uppum 4 km."}, {"text_idx": "#000032", "text": "Eg ma\u0301 annars siga, at mi\u0301nir tankar a\u0301 rennitu\u0301rinum hugsavna\u00f0u seg um hatta o\u0301almindiliga ljo\u0301ta lesarabr\u00e6vi\u00f0, i\u00f0 Agga Niclassen hev\u00f0i i\u0301 Sosialinum um vikuskifti\u00f0. Hann loypir beint a\u0301 Jo\u0301an H\u00f8gnesen, i\u00f0 herfyri bleiv interviewa av Prei, a\u0301lopi\u00f0 sny\u0301r seg um hennara st\u00f8\u00f0u sum transkynd, i\u00f0 Agga hevur ilt i\u0301 reyvini av. Ta\u00f0 er nokk ikki o\u0301hugsandi, at anna\u00f0 lag a\u0301 playlistanum hja\u0301 m\u00e6r, fekk meg at hugsa um hetta."}, {"text_idx": "#000034", "text": "Henda greinin var so serliga ring at lesa, ti\u0301 hon umframt vanliga langdrigna og tunga ma\u0301lbur\u00f0in, var a\u0301loypandi mo\u0301ti einum menniskja, i\u00f0 m\u00e6r vitandi als ikki hevur uppibori\u00f0 ti\u0301li\u0301kt. Eg royndi me\u00f0an eg rann at finna eina ors\u00f8k til, at Agga velur at gera eitt ti\u0301li\u0301kt a\u0301lop. Eg havi fleiri fer\u00f0ir hitt mannin, virkar stak fittur, og so kemur knappiliga eitt ti\u0301li\u0301kt a\u0301lop."}, {"text_idx": "#000035", "text": "Ho\u0301ast eg royndi at hugsa ymisk alternetiv i\u0301gj\u00f8gnum, so kom ta\u00f0 aftur til mi\u0301n, at Agga kanska bara r\u00e6\u00f0ist samkyndleika og eisini transkyndleika. Ta\u00f0 er kanska heldur ikki so l\u00f8gi\u00f0, ti\u0301 Agga er uttan iva ofta vor\u00f0in misstikin fyri b\u00e6\u00f0i at vera samkyndur og transkyndur. Perso\u0301nliga skal eg vi\u00f0ganga, at ta\u00f0 er r\u00e6ttiliga ny\u0301liga, at eg fann u\u0301tav, at hann eftir \u00f8llum at d\u00f8ma er mannfo\u0301lk og nokk alti\u0301\u00f0 hevur veri\u00f0 ta\u00f0, ho\u0301ast eg alti\u0301\u00f0 havi ivast. Ivin sto\u0301\u00f0st fyrst og fremst av, at ta\u00f0 er torf\u00f8rt at d\u00f8ma fra\u0301 u\u0301tstjo\u0301ndini. Men eisini navni\u00f0 Agga er eitt sindur ringt at meta um."}, {"text_idx": "#000036", "text": "Well, okkurt hugsar man um, ta\u0301 man rennur."}, {"text_idx": "#000038", "text": "Um okkurt tykist, sum eitt ringt hugskot, so er ta\u00f0 ofta eitt ringt hugskot. Sum tey flestu ivaleyst hava var\u00f0nast, so er ve\u00f0ri\u00f0 skr\u00e6puva\u0301naligt i\u0301 F\u00f8royum i\u0301 l\u00f8tuni, ti\u0301 er ta\u00f0 ikki bestu li\u0301kindi at renna i\u0301. Eg havi li\u0301ka si\u0301\u00f0an leygardagin \u00e6tla m\u00e6r ein tu\u0301r u\u0301t at renna, men ta\u00f0 hevur antin ikki ligi\u00f0 fyri, ella hevur ve\u00f0ri\u00f0 veri\u00f0 ov ke\u00f0iligt, so nu\u0301 ma\u0301nakv\u00f8ldi\u00f0 var komi\u00f0, f\u00f8ldi eg eina a\u0301vi\u0301sa plikt."}, {"text_idx": "#000039", "text": "3.70 km uppa\u0301 24.21 minuttir, ikki n\u00f8kur super ti\u0301\u00f0, men ta\u00f0 er sirka har vit eru beint nu\u0301."}, {"text_idx": "#000040", "text": "Gamani\u0301, eg havi kompensera vi\u00f0 fysiskum venjingum innandur\u00f0a, men ta\u00f0 er altso ikki ta\u00f0 sama, ti\u0301 eg \u00e6tli m\u00e6r altso at renna i\u0301 a\u0301r. Ti\u0301 var eg uppsettur uppa\u0301, at fara at renna ein tu\u0301r, eisini ho\u0301ast ve\u00f0ri\u00f0 var illfy\u0301si\u00f0 vi\u00f0 regni og vindi."}, {"text_idx": "#000041", "text": "Ta\u00f0 tyktiskt onkursvegna, sum eitt ringt hugskot, men ein onnur r\u00f8dd seg\u00f0i, at nu\u0301 var eg farin i\u0301 gongd, og ti\u0301 var ty\u0301dningarmiki\u00f0, at eg helt a\u0301, og ikki ste\u00f0ga\u00f0i upp aftur."}, {"text_idx": "#000042", "text": "So vi\u00f0 Dio i\u0301 oyrunum, iphonini i\u0301 einum plastposa og einari kenslu av, nu\u0301 skal ta\u00f0 fanime vera, men fuck eg ti\u0301mi hetta illa, fo\u0301r eg u\u0301t i\u0301 kuldan, regni\u00f0 og vindin. Me\u00f0an eg sto\u0301\u00f0 har og leita\u00f0i eftir GPS sambandi, so angra\u00f0i eg ta\u00f0 longu."}, {"text_idx": "#000043", "text": "Eg vendi to\u0301 ikki heimaftur, men rann i\u0301 sta\u00f0in vi\u00f0 Lady Evil hja\u0301 Black Sabbath i\u0301 oyrunum oman eftir vegnum her undir Kongavar\u00f0a, uppi vi\u00f0 rundkoyringina skifti telefonin til lagi\u00f0 I hja\u0301 sama bo\u0301lki, vi\u00f0 Dio sum oddamanni. Hetta var ju\u0301 mi\u0301n Dio playlisti. Me\u00f0an eg rann ni\u00f0an eftir Glyvursvegnum i\u0301 myrkrinum, tyktiskt ta\u00f0 o\u0301fr\u00e6ttakent vi\u00f0 d\u00f8pru to\u0301nunum, og eg hugsa\u00f0i eina l\u00f8tu, um okkurt o\u0301nt mundi goyma seg i\u0301 myrkrinum."}, {"text_idx": "#000044", "text": "Ti\u0301anverri fekk eg r\u00e6tt i\u0301 mi\u0301nari r\u00e6\u00f0slu ti\u0301 mitt har a\u0301 vegnum i\u0301 myrkrinum var ein sto\u0301rur o\u0301ndur hylur, i\u00f0 eg tra\u00f0ka\u00f0i beint i\u0301. Eg av gj\u00f8rdi at venda vi\u00f0, a\u0301\u00f0renn eg breyt meg sundur ella tra\u00f0ka\u00f0i i\u0301 enn ein hyl."}, {"text_idx": "#000045", "text": "So rann eg omanaftur og inn eftir ovasta vegnum a\u0301 Hamrinum og heilt inn a\u0301 botn, og so yvir aftur og inn a\u0301 hin botnin. Si\u0301\u00f0an rann eg heim, og fyri at fa\u0301a eitt sindur longri tu\u0301r, rann eg eisini inn a\u0301 botn undir Kongavar\u00f0a og heim aftur."}, {"text_idx": "#000046", "text": "Tu\u0301rurin var satt at siga r\u00e6\u00f0uligur, ta\u00f0 var naka\u00f0 so forferdiliga o\u0301behagiligt vi\u00f0 regni og vindi, eg kendi meg avbardan av na\u0301ttu\u0301rini, og komin heim mundi eg ikki fingi\u00f0 afturhald, sum eg hosta\u00f0i."}, {"text_idx": "#000047", "text": "Annars var mi\u0301n samla\u00f0i listi av sangum, alt l\u00f8g vi\u00f0 Dio:"}, {"text_idx": "#000049", "text": "Oyje, Oyje so var man i\u0301 gongd aftur, annan rennitu\u0301r i\u0301 somu viku. Ta\u0301 meinar man ta\u00f0. \u00c6tlanin er grei\u00f0, 1/2 maraton til To\u0301rshavn Marataon, og gjarna eina ti\u0301\u00f0, i\u00f0 er n\u00e6r vi\u00f0 mi\u0301nari ti\u0301\u00f0 fra\u0301 2010, i\u00f0 var 1:46:29."}, {"text_idx": "#000050", "text": "Men ma\u0301li\u00f0 a\u0301\u00f0renn ta\u00f0 er eitt sindur minni\u00f0 ambit\u00f8st, ta\u00f0 er at fa\u0301a 3 rennitu\u0301rar um vikuna, og ikki at ver\u00f0a skaddur. Si\u0301\u00f0an eg fekk ein ska\u00f0a i\u0301 2010, hevur veri\u00f0 sera ringt at komi\u00f0 i\u0301 gongd aftur, ti\u0301 eg havi veri\u00f0 ov o\u0301tolin vi\u00f0 li\u00f0unum hja\u0301 m\u00e6r, og havi \u00f8kt longd og fer\u00f0 ov skjo\u0301tt, men nu\u0301 ver\u00f0ur \u00f8\u00f0rvi\u0301si\u00f0."}, {"text_idx": "#000051", "text": "Ta\u0301 eg seinast vandi upp til To\u0301rshavnar Marathon i\u0301 2010, skriva\u00f0i eg ein renniblogg, ti\u0301 hetta gav renningini eina meining fyri meg, eg skrivi, eg eri ikki i\u0301tro\u0301ttarma\u00f0ur, ti\u0301 kann eg si\u0301ggja hv\u00f8rja renning sum empiriskt research til ein blogg, solei\u00f0is ver\u00f0ur aftur nu\u0301."}, {"text_idx": "#000052", "text": "Fyrsti tu\u0301rurin si\u0301\u00f0an august var\u00f0 runnin leygardagin, ein fi\u0301nur tu\u0301rur u\u0301t til brunnarnar har u\u0301t mo\u0301ti Glyvursnesi, eg orka\u00f0i ikki serliga v\u00e6l, so tempoi\u00f0 var\u00f0 hildi\u00f0 la\u0301gt, men hetta var sja\u0301lvandi eisini fyri ikki at leggja ov har u\u0301t og fucka m\u00e6r kn\u00e6i\u00f0 upp.\nVe\u00f0ri\u00f0 var heilt ok, turt hesa l\u00f8tuna og eitt sindur k\u00f8li\u00f0, men einki sum mi\u0301tt super kiksa\u00f0a panniband/oyrahitari ikki kla\u0301ra\u00f0i at vinna a\u0301."}, {"text_idx": "#000055", "text": "Har blivu ikki teir sto\u0301ru tankarnir hugsa\u00f0ir, mest konsentrera\u00f0ur um at renna, hvussu kroppurin f\u00f8ldist og so sja\u0301lvandi av at syngja vi\u00f0 til to\u0301nleikin."}, {"text_idx": "#000056", "text": "3.22 km uppa\u0301 21:56 minuttir, sirka sama tempo, serliga ta\u0301 hugsa\u00f0 ver\u00f0ur um at her eru no\u0301gv fleiri brekkur enn a\u0301 hinum tu\u0301rinum."}, {"text_idx": "#000057", "text": "I\u0301 dag rann eg so seinna tu\u0301rin, havi gj\u00f8rt eitt sindur av konditio\u0301nsvenjing innandur\u00f0a og gingi\u00f0 nakrar tu\u0301rar, ta\u00f0 skuldi kompensera fyri einum rennitu\u0301ri, so sja\u0301lvt um ta\u00f0 bara bleiv til tveir rennitu\u0301rar hesa vikuna, so siga vit, at vit eru on track."}, {"text_idx": "#000058", "text": "Ta\u00f0 var so seint, at eg fo\u0301r at renna hendan tu\u0301rin, at eg ikki ti\u0301mdi at renna u\u0301t i\u0301 myrkri\u00f0 mo\u0301ti Glyvursnesi, so tu\u0301rurin bleiv u\u0301t undan Kongavar\u00f0a, oman eftir Glyvursvegnum ni\u00f0an framvi\u00f0 AB-V\u00f8llinum, inn a\u0301 botn og so aftur til g\u00f8tuna ni\u00f0an til undir Kongavar\u00f0a, og eftir henni til hu\u0301s."}, {"text_idx": "#000059", "text": "Ein fi\u0301nur tu\u0301rur, no\u0301gvu brekkurnar eru ivaleyst go\u0301\u00f0ar fyri konditio\u0301nina."}, {"text_idx": "#000060", "text": "Aftur var\u00f0 mest hugsa um kroppin, og nu\u0301 er rann u\u0301ti millum fo\u0301lk konsentrera\u00f0i eg meg um ikki at syngja ov hart vi\u00f0, til Best of FO playlistan:"}, {"text_idx": "#000062", "text": "Eg ma\u0301 siga, at eg minnist meg ikki at hava hugsa\u00f0 um ta\u00f0 a\u0301\u00f0ur, ho\u0301ast eg havi umm\u00e6lt Kaj Klein, men me\u00f0an eg rann og lurta\u00f0i \u201cSigi sum er\u201d, serliga ni\u00f0urlagnum, so kom m\u00e6r til hugs, at ta\u00f0 passar sera v\u00e6l til okkara L\u00f8gmann:"}]